
ΝΟΜΟΣ ΥΠΆΡΙΘ. 2774 

Προστασία δεδομένων προσωπικού χαρακτήρα στον τη- 
λεπικοινωνιακό τομέα. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΊΑΣ 
Εκδίδομε τον ακόλουθο νόμο που ψήφισε η Βουλή; 

Άρθρο 1 
Σκοπός 

Σκοπός του παρόντος νόμου είναι η προστασία των 
θεμελιωδών δικαιωμάτων των ατόμων και ιδίως της 
ιδιωπκής ζωής και η θέσπιση των προϋποθέσεων για 
την επεξεργασία δεδομένων προσωπικού χαρακτήρα 
στον τηλεπικοινωνιακό τομέα. Ο ν. 2472/1997 (ΦΕΚ 50 
Α /10.4.1997) εφαρμόζεται για κάθε ζήτημα σχετικό με 
την παροχή τηλεπικοινωνιακών υπηρεσιών που δεν 
ρυθμίζεται ειδικότερα από τον παρόντα νόμο. 

Άρθρο 2 
Ορισμοί 

Εκτός των ορισμών που περιλαμβάνονται στο άρθρο 
2 του V. 2472/1997, όπως ισχύει, για τους σκοπούς 
του παρόντος νόμου νοούνται οκ;: 

α) "συνδρομητής·, κάθε φυσικό ή νομικό πρόσωπο 
που έχει συνάψει σύμβαση με φορέα παροχής διαθέ¬ 
σιμων στο κοινό τηλεπικοινωνιακών υπηρεσιών για την 
παροχή των υπηρεσιών αυτών, 
β) "χρήστης·, κάθε φυσικό πρόσωπο που χρησιμοποιεί 
διαθέσιμη στο κοινό τηλεπικοινωνιακή υπηρεσία για 
προσωπικούς ή επαγγελματικούς σκοπούς, χωρίς να 
είναι απαραίτητα συνδρομητής της, 
γ) "δημόσιο τηλεπικοινωνιακό δίκτυο", τα συστήματα 
μετάδοσης, ο εξοπλισμός μεταγωγής και τα λοιπά μέσα 
που επιτρέπουν τη μεταφορά σημάτων μεταξύ συγκε¬ 
κριμένων τερματικών σημείων με τη χρήση καλωδίου, 
ραδιοκυμάτων, οπτικών ή άλλων ηλεκτρομαγνητικών 
μέσων, τα οποία χρησιμοποιούνται εν μέρει ή εν όλω, 
για τήν παροχή διαθέσιμων στο κοινό τηλεπικοινωνιακών 
υπηρεσιών, 

δ) "τηλεπικοινωνιακές υπηρεσίες", οι υπηρεσίες των 
οποίων η παροχή συνίσταται εν όλω ή εν μέρει στη 


μετάδοση και περαιτέρω διαβίβαση σημάτων μέσω τη¬ 
λεπικοινωνιακών δικτύων εξαιρουμένων των ραδιοφω¬ 
νικών και τηλεοπτικών εκπομπών. 

Άρθρο 3 

Υπηρεσίες που εμπίπτουν στο πεδίο εφαρμογής 

1. Ο παρών νόμος εφαρμόζεται και στις περιπτώσεις 
που συνδρομητές κατά τους ορισμούς του παρόντος 
νόμου είναι νομικά πρόσωπα, όπως ορίζεται ειδικότερα 
στα παρακάτω άρθρα. 

2. Ο παρών νόμος εφαρμόζεται στην επεξεργασία 
δεδομένων προσωπικού χαρακτήρα στο πλαίσιο της 
παροχής διαθέσιμων στο κοινό τηλεπικοινωνιακών υ- 
πηρεσιάιν σε δημόσια τηλεπικοινωνιακά δίκτυα, ιδίως 
μέσω του ψηφιακού δικτύου ενοποιημένων υπηρεσιών 
(ίηΙβςΓαΙβοΙ δβΓνίοβε ΟίσίΙβΙ ΝοΙννοτΚ - Ι50Ν) και των 
δημόσιων ψηφιακών κινητών δικτύων. Για την επεξερ¬ 
γασία δεδομένων προσωπικού χαρακτήρα, που πραγ¬ 
ματοποιείται στο πλαίσιο μη διαθέσιμων στο κοινό υ¬ 
πηρεσιών, εφαρμόζεται ο ν. 2472/1997. 

3. Τα άρθρα 6 και 7 του παρόντος νόμου εφαρμόζονται 
στις γραμμές συνδρομητών που συνδέονται με ι)ειφιακά 
κέντρα και όταν αυτό είναι τεχνικώς εφικτό σε γραμμές 
συνδρομητών που συνδέονται με αναλογικά κέντρα και 
δεν συνεπάγεται δυσανάλογη οικονομική επιβάρυνση. 
Η Εθνική Επιτροπή Τηλεπικοινωνιών και Ταχυδρομείων 
(Ε.ε.Τ.Τ.) κατόπιν γνωστοποιήσεως των ενδιαφερόμε- 
νων οργανισμών κοινοποιεί στην Επιτροπή της Ευρω¬ 
παϊκής Ένωσης τις περιπτώσεις όπου είναι τεχνικώς 
αδύνατο ή επιφέρουν δυσανάλογη επένδυση. 

Άρθρο 4 
Γενικές αρχές 

1. Οποιαδήποτε χρήση των τηλεπικοινωνιακών υπη¬ 
ρεσιών, όπως ορίζονται στον παρόντα νόμο, προστα¬ 
τεύεται από τις ρυθμίσεις για το απόρρητο των επι¬ 
κοινωνιών. Η άρση του απορρήτου σε δημόσιες αρχές 
είναι ετιιτρεπτή μόνο για τους λόγους και υπό τους 
όρους και διαδικασίες που ορίζει ο ν. 2225/1994 (ΦΕΚ 
121 Α / 20.7.1994). όπως ισχύει. 

2. Η επεξεργασία δεδομένων προσωπικού χαρακτήρα 
επιτρέπεται μόνο εάν: 

α) ο συνδρομητής ή ο χρήστης έχει δώσει τη συ¬ 
γκατάθεσή του μετά από ενημέρωση για το είδος των 
δεδομένων, το σκοπό και την έκταση της επεξεργασίας, 
τους αποδέκτες ή πς κατηγορίες αποδεκτών ή 

β) η επεξεργασία είναι αναγκαία για την εκτέλεση 
σύμβασης στην οποία ο συνδρομητής ή ο χρήστης είναι 
συμβαλλόμενο μέρος ή γιο τη λήψη μέτρων κατά το 
προσυμβατικό στάδιο μετά από αίτηση του συνδρομητή. 

3. Η επεξεργασία δεδομένων προσωπικού χαρακτήρα 
πρέπει να περιορίζεται στο απολύτως αναγκαίο για την 
εξυπηρέτηση των σκοπών της. 

4. Ο φορέας παροχής δημόσιου τηλεπικοινωνιακού 
δικτύου ή και διαθέσιμης στο κοινό τηλεπικοινωνιακής 
υπηρεσίας δεν επιτρέπεται να χρησιμοποιεί τα δεδομένα 
προσωπικού χαρακτήρα ή να τα διαβιβάζει σε τρίτους 
για άλλους σκοπούς και ιδίως για σκοπούς διαφι^ασης 
ή εμπορικής έρευνας αγοράς προϊόντων και υπηρεσιών, 
εκτός εάν ο συνδρομητής ή ο χρήστης έχει ρητά και 
ειδικά δώσει τη συγκατάθεσή του. Η συγκατάθεση α¬ 
παιτείται να είναι έγγραφη εφόσον τα δεδομένα δια¬ 
βιβάζονται σε τρίτους. Η συγκατάθεση μπορεί σε κάθε 
περίπτωση να ανακληθεί ανά πάσα σηγμή χωρίς ανα¬ 
δρομικό αποτέλεσμα. Σ£ περίπτωση ανάκρισης της 
συγκατάθεσης και εφόσον τα δεδομένα έχουν στο 
μεταξύ ανακοινωθεί σε τρίτους η ανάκληση ανακοινώ¬ 
νεται σε αυτούς με φροναδα του υπεύθυνου επεξερ¬ 
γασίας. Ο φορέας παροχής τηλεπικοινωνιακού δικτύου 
ή και διαθέσιμης στο κοινό τηλεπικοινωνιακής υπηρεσίας 
απαγορεύεται να εξαρτά την παροχή των υπηρεσιών 
αυτών από τη συγκατάθεση του συνδρομητή ή του 
χρήστη για την επεξεργασία των δεδομένων αυτών για 
άλλους σκοπούς εκτός από αυτούς που εξυπηρετούν 
άμεσα την παροχή των υπηρεσιών πς οποίες αφορά ο 
παρών νόμος. 

5. Ο σχεδιασμός και η επιλογή των τεχνικών μέσων, 
καθώς και ο εξοπλισμός για την παροχή διαθέσιμων 
στο κοινό τηλεπικοινωνιακών υπηρεσιών πρέπει να γί¬ 
νεται με κριτήριο και σκοπό την επεξεργασία όσο το 
δυνατόν λιγότερων δεδομένων προσωπικού χαρακτήρα. 

6. Ο παρέχων διαθέσιμες στο κοινό τηλεπικοινωνιακές 
υπηρεσίες οφείλει να καθιστά δυναττ) τη χρήση και 
πληρωμή υπηρεσιών ανωνύμως ή με ψευί^νυμο, στο 
βα^ό που αυτό είναι τεχνικά εφικτό. Σε περίπτωση 
αμφισβήτησης για την τεχνική δυνατότητα της ανώνυμης 
και ψευδώνυμης χρήσης και πληρωμής των υπηρεσιών 
αυτών γνωμοδοτεί η Ε.Ε.Τ.Τ. σύμφωνα με πς οικείες 
διατάξεις. 

Άρθρο 5 

Δεδομένα κίνησης και χρέωοης - 
Αναλυπκή χρέωση 

1. Τα δεδομένα κίνησης που αφορούν συνδρομητές 
και χρήστες, τα οποία υποβάλλονται σε επεξεργασία 
7 ΚΙ την πραγματοποίηση κλήσεων και αποθηκεύονται 
από το φορέα παροχής τηλεπικοινωνιακού δικτύου ή 
καί ^διαθέσιμης στο κοινό τηλεπικοινωνιακής υπηρεσίας 
πρέπει να αηαλείφονται ή να καθίστανται ανώνυμα κατά 
τη λήξη της κλήσης, με την επιφύλαξη των διατάξεων 
των παραγράφων 2, 3 κα 4 του παρόντος άρθρου. 

2. Γκ) τη χρέωση των συνδρομητών και την πληρωμή 
των διασυνδέσεων, εφόσον είναι αναγκαίο, επιτρέπεται 
να υποβάλλονται σε επεξεργασία τα δεδομένα που 
αφορούν τον αριθμό ή την ταυτότητα της συσκευής 
του συνδρομητή, τη διεύθυνση του συνδρομητή και τον 
τύπο της συσκευής, το συνολικό αριθμό των προς 
χρέωση μονάδων για τη λογιστική περίοδο, τον αριθμό 
του καλούμενου συνδρομητή, τον τύπο, το χρόνο έ¬ 


ναρξης και τη διάρκεια των κλήσεων που πραγματο¬ 
ποιήθηκαν η/και τον όγκο των διαβιβασθέντων δεδο¬ 
μένων, την ημερομηνία κατά την οποία έλαβε χώρα η 
κλήση/υπηρεσία, άλλες πληροφορίες που αφορούν τον 
τρόπο και τη διαδικασία πλήρωμής, όπως προκαταβολές, 
πληρωμές με δόσεις, αποσύνδεση, υπομνηστική επι¬ 
στολή. Η επεξεργασία αυτή επιτρέπεται μόνο έως το 
τέλος της περιόδου εντός της οποίας μπορεί να αμ¬ 
φισβητηθεί νομίμως ο λογαριασμός ή να επιδιωχθεί η 
πληρωμή του. 

3. Εφόσον το ζητήσει ο συνδρομητής ή ο χρήστης, 
ο φορέας παροχής τηλεπικοινωνιακού δικτύου ή και 
διαθέσιμης στο κοινό τηλεπικοινωνιακής υττηρεσίας ο¬ 
φείλει να διαγράφει τα τρία τελευταία ψηφία των κλη- 
θέντων αριθμών. Εφόσον το ζητήσει ο συνδρομητής ή 
ο χρήστης, ο φορέας παροχής τηλεπικοινωνιακού δι¬ 
κτύου ή και διαθέσιμης στο κοινό τηλεπικοινωνιακής 
υπηρεσίας υποχρεούται σε πλήρη διαγραφή των κλη- 
θέντων αριθμών, αμέσως μετά την αποστολή του λο¬ 
γαριασμού. Στην περίπτωση αυτή δεν θα υφίσταται για 
την εταιρία υποχρέωση απόδειξης της ορθότητας των 
στοιχείων των λογαριασμών. 

4. Η επεξεργασία των δεδομένων κίνησης και χρέω- 
σης πρέπει να αναπθεται σε πρόσωπα τα οποία ενερ¬ 
γούν υπό την εποπτεία των φορέων παροχής των 
δημόσιων τηλεπικοινωνιακών δικτύων ή και των διαθέ¬ 
σιμων στο κοινό τηλεπικοινωνιακών υπηρεσιών και τα 
οποία ασχολούνται με. τη διαχείριση των χρεώσεων ή 
της κίνησης, τις απαντήσεις σε εοωτήσεις πελατών, 
την ανίχνευση της απάτης και με την εμπορική προώ¬ 
θηση των τηλεπικοινωνιακών υπηρεσιών του φορέα. 

5. Οι συνδρομητές έχουν το δικαίωμα να ζητούν την 
έκδοση και λήψη μη αναλυτικών λογαριασμών. Σε πε¬ 
ρίπτωση συσκευής σε χώρο με πολλούς κατοίκους ή 
διαμένοντες ή σε επαγγελματική εγκατάσταση με πολ¬ 
λούς χρήστες, για την'αποστολή αναλυτικού λογαρια¬ 
σμού. χρειάζεται έγγραφη βεβαίωση του συνδρομητή 
όπ οι χρήστες έχουν ενημερωθεί ή θα ενημερωθούν 
με τον κατά περίπτωση πρόσφορο τρόπο για την α¬ 
ποστολή αναλυτικών λογαριασμών στο συνδρομητή. 

6. Οι παράγραφοι 1, 2, 3. 4 του παρόντος άρθρου 
ισχύουν με πιν επιφύλαξη όπ η Ε.Ε.Τ.Τ. ενημερώνεται 
από τα ενδιαφερόμενα πρόσωπα για τα δεδομένα που 
αφορούν τη χρέωση ή την κίνηση με σκοπό την επίλυση 
διαφορών, που σχετίζονται ιδίως με τη διασύνδεση ή 
τη χρέωση, σύμφωνα με πς διατάξεις της κείμενης 
νομοθεσίας. 

Άρθρο β 

Ένδειξη της ταυτότητας και περιοριομός 
αναγνώρισης καλούσας και συνβεδεμένης γραμμής 

1. Σε περίπτωση που παρέχεται η ένδειξη της ταυ¬ 
τότητας καλούσας γραμμής, ο καλών χρήστης πρέπει 
να έχει τη δυνατότητα, με απλά μέσα και χωρίς επι¬ 
βάρυνση. να εμποδίζει αυτή τη λειτουργία ανά κλήση. 
Ρ καλών συνδρομητής πρέπει να έχει τη δυνατότητα 
αυτή ανά γραμμή. 

2. Σε περίπτωση που παρέχεται ένδειξη της ταυτό¬ 

τητας καλούσας γραμμής, ο καλούμενος συνδρομητής 
πρέπει να έχει τη δυνατότητα, με απλά μέσα και χωρίς 
επιβάρυνση, να μην επιτρέπει την ένδειξη της ταυτό¬ 
τητας της καλούσας γραμμής για πς εισερχόμενες 
κλήσεις. ' 

3. Σε περίπτωση που παρέχεται ένδειξη της ταυτό¬ 
τητας καλούσας γραμμής και η ένδειξη αυτή γίνεται 
πριν γίνει ορισπκά η κλήση, ο καλούμενος συνδρομητής 
πρέπει να έχει τη δυνατότητα, με απλά μέσα, να μη 

δέχεται την εισερχόμενη κλήση όταν α καλών χρήστης 
η συνδρομητής δεν έχει επιτρέψει την ένδειξη της 
ταυτότητας της καλούσας γραμμής. 

4. Σε περίπτοκτη που παρέχεται ένδειξη της ταυτό¬ 
τητας της συνδεδεμένης γραμμής, ο καλούμενος συν¬ 
δρομητής πρέπει να έχει τη δυνατότητα να απαλείφει, 
με απλά μέσα κιη χωρίς επιβάρυνση, την ένδειξη της 
ταυτότητας της συνδεδεμένης γραμμής στον καλούντο 
χρήστη. 

5. Οι διατάξεις της παραγράφου 1 ισχύουν επίσης 
όσον αφορά κλήσεις προς χώρες που δεν ανήκουν 
στην Ευρωπαϊκή Ένωση, οι διατάξεις των παραγράφων 

2. 3 και 4 ισχύουν επίσης και για πς εισερχόμενες 
κλήσεις που προέρχονται από τρίτες χώρες. 

6. Σε περίπτωση που παρέχεται ένδειξή της ταυτό¬ 
τητας καλούσας ή και συνδεδεμένης γραμμής, οι φορείς 
παροχής διαθέσιμων στο κοινό τηλεπικοινωνιακών υ¬ 
πηρεσιών ενημερώνουν με κάθε πρόσφορο τρόπο ή 
μέσο το κοινό και τους συνδρομητές σχετικά, άπως 
επίσης και για πς δυνατότητες που ορίζονται σπς 
παραγράφους 1-4. 

7. Ο φορέας παροχής δημόσιου τηλεπικοινωνιακού 
δικτύου ή και ^αθέσψής στο κοινό τηλεπικοινωνιακής 
υπηρεσίας οφείλει να διαθέτει μέσα εξουδετέρΐιχπις της 
δυνατότητας μη αναγραφής της καλούσας γραμμής; 

α) Για περιορισμένο χρονικό διάστημα, μετά από 
αίτηση του συνδρομητή που ζητεί τον εντοπισμό κα¬ 
κόβουλων ή ενοχληπκών κλήσεων. Τα δεδομένα που 
περιέχουν την αναγνώριση της ταυτότητας του καλού- 
ντος συνδρομητή αποθηκεύονται και είναι διαθέσιμα 
από το φορέα παροχής δημόσιου τηλεπικοινωνιακού 
δικτύου ή και διαθέσιμης στο κοινό τηλεπικοινωνιακής 
υπηρεσίας μόνο ένανπ του συνδρομή^ ή του χρήστη 
που ζητεί τον εντοπισμό και κατόπιν διαγράφονται. 

β) Επί τη βάσει της ανά γραμμή απάλειψης για 
δημόσιες υπηρεσίες που ασχολούνται με πς κλήσεις 
άμεσης επέμβασης ή ιδιωτικούς φορείς άμεσης επέμ¬ 
βασης αναγνωρισμένους από το κράτος, σύμφωνα με 
πς οικείες διατάξεις, ώστε να δίδεται απάντηση σπς 
κλήσεις αυτές. Τα δεδομένα που περιέχουν την ανα¬ 
γνώριση της ταυτότητας του καλούντος συνδρομητή 
αποθηκεύονται και είναι διαθέσιμα από την υπηρεσία ή 
τον ιδιωπκό φορέα άμεσης επέμβασης μόνο για το 
σκοπό της άμεσης απάντησης και επέμβασης και για 
το χρονικό διάστημα που είναι αναγκαίο για την ολο¬ 
κλήρωση του σκοπού και κατόπιν διαγράφονται. 

Άρθρο 7 

Αυτόματη προώθηση κλήσεων 

Ο συνδρομητής έχει το δικαίωμα να εμποδίζει πς 
αυτόματα προωθούμενες κλήσεις από τ^τους στην 
τερματική του συσκευή. Ο φορέας παροχής τηλεπικοι¬ 
νωνιακού δικτύου ή και διαθέσιμης στο κοινό τηλεπι¬ 
κοινωνιακής υπηρεσίας οφείλει να παρέχει χωρίς επι¬ 
βάρυνση και με απλά τεχνικά μέσα την αντίστοιχη 
τεχνική δυνατότητα. Σε περίπτωση αμφΐσβήττ)αης αυτής 
της τεχνικής δυνατότητας γνωμοδοτεί η Ε.Ε.Τ.Τ. σύμ¬ 
φωνα με πς οικείες διατάξεις. 

Άρθρο 8 

Κατάλογοι συνδρομητών 

1. Τα δεδομένα προσωπικού χαρακτήρα που περιέ- 
χονται στους έντυπους ή ηλεκτρονικούς καταλόγους 
συνδρομητών, τα οποία βρίσκονται στη διάθεση του 


κοινού ή μπορούν να ληφθούν μέσω των υπηρεσιών 
πληροφοριών καταλόγου, πρέπει να περιορίζονται στα 
απαραίτητα για την αναγνώριση της ταυτότητας συ¬ 
γκεκριμένου συνδρομητή (όνομα, επώνυμο, πατρώνυμο, 
διεύθυνση), εκτός εάν ο συνδρομητής έχει δώσει τη 
ρητή συγκατάθεσή του για τη δημοσίευση συμπληρω¬ 
ματικών δεδομένων προσωπικού χαρακτήρα. 

2. Ο συνδρομητής δικαιούται, εφάσον το ζητεί, να 
μην συμπεριλαμβάνεται σε έντυπο ή ηλεκτρονικά κα¬ 
τάλογο^ να δηλώνει όπ δεν επιτρέπει τη χρησιμοποίηση 
των προσωπικών του στοιχείων για απευθείας εμπορική 
προώθηση, να ζητά να παραλείπεται η διεύθυνσή του 
εν μέρει και να μην επιτρέπει να υπάρχει αναφορά που 
να αποκαλύπτει το φύλο του, εψ^ον τούτο είναι 
γλωσσικά εφικτό. Ο φορέας παροχής της υπηρεσίας 
μπορεί να χρεώνει το συνδρομητή που επιθυμεί να μην 
αναφέρονται τα στοιχεία του στον κατάλογο, υπό τον 
όρο όπ η χρέωση περιορίζεται στο πραγματικό κόστος 
του φορέα παροχής της υπηρεσίας για την προσαρμογή 
και ενημέρωση της καταστάσεως των συνδρομητών, 
των οποίων τα στοιχεία δεν θα εγγραφούν στο δημόσιο 
κατάλογο. Το ύψος και ο τρόπος καταβολής του ποσού, 
καθώς και κάθε άλλη αναγκαία λεπτομέρεια ορίζονται 
με απόφαση της Ε.Ε.Τ.Τ.. 

3. Τα δικαιώματα που παρέχονται σύμφωνα με πς 
παραγράφους 1 και 2 ισχύουν για τους συνδρομητές 
που είναι φυσικά πρόσωπα. Όταν οι συνδρομητές είναι 
νομικά πρόσωπα, τα στοιχεία που δημοσιεύονται σε 
τηλεφωνικούς καταλόγους περιορίζονται στα απαραί¬ 
τητα για την αναγνώριση της ταυτότητας του νομικού 
προσώπου (επωνυμία ή διακριτικός τίτλος, έδρα, νομική 
μορφή, κύριο ανπκείμενο δραστηριότητας, διεύθυνση), 
εκτός εάν ο νόμιμος εκπρόσωπος του νομικού προ¬ 
σώπου έχει δώσει τη ρη'τή συγκατάθεσή του για τη 
δημοσίευση συμπληρωματικών στοιχείων. 

-Άρθρο 8 

Μη ζητηθεΐσες κλήσεις 

1. Η χρησιμοποίηση αυτόματων συστημάτων κλήσης 
χωρίς ανθρώπινη παρέμβαση, ιδίως με χρήση αυτόματων. 
συσκευών κλήσεΐϋς ή συσκευών τηλεομοιοτυπίας ή η 
πραγματοποίηση μη ζητηθεισών κλήσεων γενικώς με 
οποιοδήποτε τηλεπικοινωνιακό μέσο με ή χωρίς αν¬ 
θρώπινη παρέμβαση, για σκοπούς απευθείας εμπορικής 
προώθησης προϊόντων ή υπηρεσιών ή για κάθε είδους 
διαφημισηκούς σκοπούς επιτρέπεται μόνο στην περί¬ 
πτωση συνδρομητών, οι οποίοι έχουν δώσει εκ των 
προτέρων τη ρητή συγκατάθεσή τους. 

2. Δεν επιτρέπεται η πραγματοποίηση μη ζητηθεισών 
κλήσεων για τους παραπάνω σκοπούς, εφόσον ο συν¬ 
δρομητής έχει δηλώσει ότι δεν επιθι^ιεί γενικώς να 
δέχεται τέτοιες κλήσεις. Ο φορέας παροχής διαθέσιμων 
στο κοινό, τηλεπικοινωνιακών υπηρεσιών υποχρεούται 
να καταχιάρεί τις δηλώσεις αυτές σε ειδικό κατάλογο 
συνδρομητών, ο οποίος είναι στη διάθεση κάθε ενδια¬ 
φερομένου. 

3. Οι ανωτέρω ρυθμίσεις δεν ισχύουν για τους συν¬ 
δρομητές που είναι νομικά πρόίκύπα, εκτός εάν ο 
νόμιμος εκπρόσωπός τους δηλώσει όπ δεν επιθυμεί τη 
λήψη μη ζητηθεισών κλήσεων που γίνονται για τους 
παραπάνω σκοπούς. 

4 . Οι δηλώσεις των προηγούμενων παραγράφων γί¬ 
νονται χωρίς επιβάρυνση και απευθύνονται στο φορέα 
παροχής δημόσιου τηλεπικοινωνιακού δικτύου ή και 
διαθέσιμης στο κοινό τηλεπικοινωνιακής υπηρεσίας. 

Άρθρο 10 

Ασφάλεια 

1. Ο φορέας παροχής διαθέσιμων στο κοινό τηλεπι¬ 
κοινωνιακών υπηρεσιών οφείλει να λαμβάνει τα ενδε- 
δειγμένα τεχνικά και ρργανωπκά μέτρα προκειμένου να 
προστατεύεται η ασφάλεια των υπηρεσιών του, και 
εφόσον χρειάζεται από κοινού με το φορέα παροχής 
του δημόσιου δικτύου τηλεπικοινωνιών, και η ασφάλεια 
του δημόσιου τηλεπικοινωνιακού δικτύου. Λαμβανομέ- 
νων υπόψη των πλέον πρόσφατων τεχνικών δυνατο¬ 
τήτων και του κόστους εφαρμογής τους, τα μέτρα αυτά 
εξασφαλίζουν επίπεδο ασφάλειας ανάλογο προς τον 
υπάρχοντα κίνδυνο. 

2. Σε περίπτωση που υπάρχει ιδιαίτερος κίνδυνος 
παραβίασης της ασφάλειας του δημόσιου τηλεπικοινω¬ 
νιακού δικτύου, ο φορέας που παρέχει διαθέσιμη στο 
κοινό τηλεπικοινωνιακή υπηρεσία οφείλει να ενημερώσει 
τους συνδρομητές για τον κίνδυνο αυτόν και για όλες 
τις τυχόν δυνατότητες αποτροπής του κινδύνου, συ¬ 
μπεριλαμβανομένου και του σχεπκού κόστους. Η ενη¬ 
μέρωση αυτή δεν απαλλάσσει το φορέα από πς υπο¬ 
χρεώσεις που ορίζονται στην παράγραφο 1. 

Άρθρο 11 

Αρμοδιότητες της Αρχής δεδομένων 
προσωπικού χαρακτήρα 

1. Εκτός των αρμοδιοτήτων που της έχουν ανατεθεί 
από το V. 2472/1997 και άλλες ρυθμίσεις που αφορούν 
την προστασία του ατόμου από την επεξεργασία δε¬ 
δομένων προσωπικού χαρακτήρα, με τις διατάξεις του 
παρόντος, η Αρχή: 

α) καταγγέλλει πς παραβάσεις των διατάξεων του 
παρόντος νόμου σπς ορμόνες διοικηπκές και δικασπ- 
κές αρχές και 

β) εκδίδει κανονισπκές ,πράξεις για τη ρύθμιση ειδικών, 
τεχνικών και λεπτομερειακών θεμάτων στα οποία ανα- 
Φέρεται ο παρών νόμος. 

2. Σπς περιπτώσεις όπου απαιτείται προηγούμενη 
γνωμοδότηση πτς Ε.Ε.Τ.Τ.. η πράξη της Αρχής εκδίδεται 
μετά την κοινοποίηση της σχετικής απόφασης της 
Ε.Ε.Τ.Τ.. 

Άρθρο 12 
Ασπκή ευθύνη 

1. Φυσικό πρόσωπο ή νομικό πρόσωπο, που κατά 


παράβαση του παρόντος νόμου προκαλεί περιουσιακή 
βλάβη, υποχρεούται σε πλήρη αποζημίωση. Αν προκά- 
λεσε ηθική βλάβη, υποχρεούται σε χρηματική ικανο¬ 
ποίηση. Ο υπόχρεος απαλλάσσεται από την ευθύνη αν 
αποδείξει ότι δεν γνώριζε ούτε όφειλε να γνωρίζει την 
πιθανότητα να επέλθει βλάβη σε άλλον. 

2. Η κατά το άρθρο 932 Α.Κ. χρημαπκή ικανοποίηση 
λόγω ηθικής βλάβης για παράβαση του πα^ντος νόμου 
ορίζεται κατ' ελάχιστο στο ποσό των δύο εκατομμυρίων 
(2.000.000) δραχμών, εκτός αν ζητήθηκε από τον ε- 
νάγοντα μικρότερο ποσό. Η χρηματική αυτή ικανοποίηση 
επιδικάζεται ανεξαρτήτιος από την αιτούμενη απο^- 
μίωση για περιουσιακή βλάβη. 

3. Οι απαιτήσεις του παρόντος άρθρου εκδικάζονται 
κατά τα άρθρα 664-676 του Κώδικα Πολιπκής Δικονο¬ 
μίας, ανεξάρτητα από την τυχόν έκδοση ή μη απόφασης 
της Αρχής Προστασίας Δεδομένων Προσωπικού Χαρα¬ 
κτήρα ή την τυχόν όσκηση ποινικής δίωξης. Η απόφαση 
του δικαστηρίου εκδίδεται το αργότερο μέσα σε δύο 
(2) μήνες από την πρώτη συζήτηση στο ακροατήριο. 

Άρθρο 13 
Ποινικές κυρώσεις 

1. Όποιος κατά παράβαση του παρόντος νόμου χρη¬ 
σιμοποιεί, επεξεργάζεται, μεταδίδει, ανακοινώνει, δη¬ 
μοσιοποιεί δεδομένα προσωπικού χαρακτήρα συνδρο¬ 
μητών ή χρηστών, τα καθιστά προσιτά σε μη δικαιούμενα 
πρόσωπα ή επιτρέπει στα πρόσωπα αυτά να λάβουν 
γνώση των εν λόγω δεδομένων, ή τα εκμεταλλεύεται 
με οποιονδήποτε τρόπο, πμωρείται με φυλάκιση και 
χρημαπκή ποινή και αν πρόκειται για ευαίσθητα δεδο¬ 
μένα με φυλάκιση τουλάχιστον ενός (1) έτους και 
χρηματική ποινή τουλάχιστον ενός εκατομμυρίου 
(1.000.000) έως δέκα εκατομμυρίων (10.000.000) δραχ¬ 
μών, αν η πράξη δεν τιμωρείται βαρύτερα από άλλες 
διατάξεις. 

2. Υπεύθυνος επεξεργασίας που δεν συυυορφώνεται 
με πς πράξεις της Αρχής που επιβάλλουν πς διοικηπκές 
κυρώσεις των περιπτώσεων γ', δ’ και ε της παρ. 1 του 
άρθρου 21 του ν. 2472/1997, πμωρείται με φυλάκιση 
τουλάχιστον δύο (2) ετών και με χρηματική ποινή του¬ 
λάχιστον ενός εκατομμυρίου (1.000.000) δραχμών έως 
πέντε εκατομμυρίων (5.000.000) δραχμών. 

3. Οι διατάξεις των παραγράφων 6 έως και 14 του 
άρθρου 22 του ν. 2472/1997 εφαρμόζονται και επί των 
πράξεων των προηγούμενων παραγράφων. 


Άρθρο 14 
Έναρξη ισχύος 

Η ισχύς των διατάξεων του παρόντος νόμου αρχίζει μετά την πάροδο τριών (3) μηνών από τη δι^οσίευσή του σπτν 
Εφημερίδα της Κυβερνήσεως. 

Παραγγέλλομε τη δημοσίευση του παρόντος σττ|ν Εφημερίδα της Κυβερνήσεως και την εκτέλεσή του ως Νόμου του 
Κρότους. 


Αθήνα, 21 Δεκεμβρίου 1999 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΑΟΣ 

οι ΥΠΟΥΡΓΟΙ 

ΔΙΚΑΙΟΣΥΝΗΣ ΜΕΤΑΦΟΡΩΝ ΚΑΙ ΕΓΙΚΟΙΝηΝίαΝ 

Ε. ΠΑΝΝΟΠΟΥΛΟΣ Τ. ΜΑΝΤΕΛΗΣ 


Θεωρήθηκε και τέθηκε η Μεγάλη Σφραγίδα του Κράτους 


Αθήνα. 21 Δεκεμβρίου 1999 αΠΟ ΤΟ ΕΘΝΙΚΟ ΤΥΠΟΓΡΑ^ 

ο ΕΠ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 
Ε. ΠΑΝΝΟΠΟΥΛΟΣ 





